Petr Fiala
De Petr Fiala, gebuer den 1. September 1964 zu Brno, ass en tschechesche Politikwëssenschaftler, Historiker a Politiker, an zanter dem 28. November 2021 Ministerpresident vun der Tschechescher Republik.

Hie war Professer fir Politikwëssenschaft op, a vun 2004 bis 2011 Rekter vun der Masaryk-Universitéit zu Brno. Vun 2012 bis 2013 war hien tschecheschen Edukatiounsminister. Hien ass zanter Januar 2014 Parteipresident vun der liberal-konservativer Občanská demokratická strana (ODS).

Bei de Parlamentswalen 2021 war hie Spëtzekandidat vun der oppositioneller Walkoalitioun SPOLU, déi sech aus de Parteien ODS, KDU–ČSL an TOP 09 zesummegesat huet, an déi der Regierung vum Premier Andrej Babiš en Enn maache wollten, deem seng Vermëschung vu privaten an ëffentlechen Intressen a säi Management vun der COVID-19-Pandemie se kritiséiert hunn.

D'SPOLU huet knapps virum Babis senger ANO gewonnen, a mat der Tschechescher Piratepartei a STAN den 11. November e Koalitousvertrag ënnerschriwwen. Den 28. November 2021 gouf de Petr Fiala vum Staatspresident Miloš Zeman zum Ministerpresident ernannt. De 17. Dezember 2021 gouf seng Regierung vereedegt.

Um Spaweck

 Perséinlech Websäit

Politologen
Premierministere vun Tschechien
Tschechesch Ministeren
Gebuer 1964